
20-ojo gimtadienio proga Klaipėdos „Akropolis“ dovanoja miestui šventę: išskirtinės nuolaidos, pramogos ir Donato Montvydo koncertas
Šį rudenį Klaipėdos „Akropolis“ švenčia ypatingą sukaktį – prekybos ir pramogų centras mini 20 metų jubiliejų. Gimtadienio proga savaitgalį, spalio 17–19 dienomis, uostamiesčio gyventojų ir svečių laukia gausybė šventinių nuolaidų ir įspūdinga programa. Šventę vainikuos nemokamas Donato Montvydo pasirodymas.
„Šis gimtadienis – mūsų dovana klaipėdiečiams ir miesto svečiams. Jau du dešimtmečius Klaipėdos „Akropolis“ yra kasdienio gyvenimo dalis – vieta, kur žmonės ne tik apsiperka, bet ir susitinka, ilsisi, pramogauja ir švenčia. Norime padėkoti visiems, kurie renkasi Klaipėdos „Akropolį“, tad visą savaitgalį lankytojams dovanosime džiaugsmą, staigmenas ir tikras emocijas“, – sako Paulius Pocius, „Akropolis Group“ rinkodaros ir komunikacijos vadovas.
Visą savaitgalį „Akropolio“ parduotuvės kvies pasinaudoti gimtadienio nuolaidomis. Specialius šventinius pasiūlymus lankytojams ruošia daugiau kaip 80 prekybos centro partnerių, tarp jų – „Maxima“, „Sportland“, „Reserved“ ir daugelis kitų. Tai puiki proga šaltajam sezonui atsinaujinti garderobą, pasiruošti artėjančiam šventiniam sezonui ar tiesiog palepinti save mažomis dovanomis.
Mažieji šventės dalyviai galės džiaugtis nemokama pramogų zona, kur jų lauks veidukų piešimas, batutas, balionų lankstymas, cukraus vata, popkornai, animatoriai ir „Akropolio“ maskotas Akras su saldžiomis „Nutella“ vaišėmis.
Šeštadienio vakarą, spalio 18 dieną, 17 val. Klaipėdos „Akropolio“ gimtadienį trankiai švęsti kvies nemokamas Donato Montvydo koncertas, vyksiantis aikštėje prie parduotuvės „Zara“. Lietuvos atlikėjas klaipėdiečiams ir miesto svečiams surengs įspūdingą muzikinį pasirodymą. 
Sekmadienį, spalio 19 dieną, šventinį savaitgalį vainikuos nemokamos vaišės ir kitos pramogos.

Apie „Akropolis Group“:
Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.

